REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/293-15

2. jul 2015. godine

B e o g r a d

Z A P I S N I K

122. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 2. JULA 2015. GODINE

Sednica je počela u 9,30 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Živan Đurišić, zamenik člana Dragana Nikolića, Jasmina Obradović, zamenik člana Biljane Pantić Pilje, Svetislav Vukmirica, Nenad Nikolić, zamenik člana Dragana Polovine, Žarko Mićin, Neđo Jovanović, Petar Petrović, Balint Pastor, Vesna Besarović i Gordana Čomić.

Sednici nisu prisustvovali članovi Odbora: Veroljub Arsić, Branka Janković, Tanja Tomašević Damnjanović, prof. dr Janko Veselinović, Žarko Obradović i Mirko Čikiriz, kao ni njihovi zamenici.

Sednici su prisustvivali: Dejan Hadžić, viši savetnik u Ministarstvu finansija, Zoran Đorđević, državni sekretar i Bojana Nikolić, rukovodilac Grupe u Ministarstvu odbrane.

Na predlog predsednika Odbora, jednoglasno (sa 11 glasova za,) je usvojen sledeći

D n e v n i r e d:

1. Razmatranje Predloga zakona o izmenama i dopunama Zakona o hipoteci, koji je podnela Vlada;

2. Razmatranje Predloga zakona o potvrđivanju Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga, sa Dodatnim protokolom Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga i Narednim dodatnim protokolom Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga, koji je podnela Vlada.

Prva tačka dnevnog reda. Razmatranje Predloga zakona o izmenama i dopunama Zakona o hipoteci, koji je podnela Vlada.

Odbor je razmotrio Predlog zakona o izmenama i dopunama Zakona o hipoteci, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 11 glasova za).

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga zakona o potvrđivanju Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga, sa Dodatnim protokolom Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga i Narednim dodatnim protokolom Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga, koji je podnela Vlada.

Odbor je razmotrio Predlog zakona o potvrđivanju Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga, sa Dodatnim protokolom Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga i Narednim dodatnim protokolom Sporazuma između država članica Severnoatlantskog ugovora i ostalih država učesnica u Partnerstvu za mir o statusu njihovih snaga, koji je podnela Vlada,u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 9,35 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović